Har ila yau, Trump ya shiga tattaunawar da aka yi kan hada kai da kasashen Afirka wajen tinkarar batutuwan kaurar bakin haure da kiwon lafiya, ya kuma bi sahun shugabanni wajen shiga wani taro kan mata ‘yan kasuwa a inda yace Amurka zata yi alkawarin dala miliyan 50 ga Shirin tallafawa Mata da Kudi don bunkasa Sana’o’insu, shirin da MDD ke gudanarwa, kuma diyarsa Ivanka take goyon baya.
